Leo Gens

Leo Gens (õieti Lev Gens; 28. juuni 1922 Tartu – 31. oktoober 2001 Tallinn) oli juudi rahvusest Eesti kunstiteadlane.

1949. aastal lõpetas ta Leningradi Ilja Repini nimelise Riikliku Kunstiinstituudi. 1967. aastal sai Tartu Riiklikus Ülikoolis kunstiteaduste kandidaadi kraadi väitekirjaga "Jaan Koort". 

Aastatel 1949–1952 oli ta Tartu Riikliku Kunstiinstituudi õppejõud. 1952. aastast Eesti NSV Riikliku Kunstiinstituudi õppejõud, 1969. aastast dotsent. 1993. aastast Tallinna Kunstiülikooli, hiljem Eesti Kunstiakadeemia professor.Eesti Juudi Muuseum. Teadus ja Kunst. Leo Gens 28/6/1922-30/11/2001

Tema uurimistöö keskmes oli arhitektuuriajalugu, eriti 20. sajandi arhitektuur.Karin Hallas. Leo Gens – arhitektuuriuurija ja -kriitik

Tunnustus
1974 – Eesti Kunstnike Liidu kunstiteadlaste sektsiooni aastapreemia (artiklid “Mõtted Tallinna kunstnike kevadnäituselt”, “Mõõtes ilu elu mõõdupuuga…” ja “Po zakonam prekrasnogo”)
1977 – Eesti NSV teeneline kunstitegelane
1978 – Kristjan Raua preemia (teos "Eesti kunsti ajalugu I" (I ja II), autorite kollektiiv: Mart-Ivo Eller, Voldemar Erm, Leo Gens, Virve Hinnov, Rudolf Kangert, Juta Keevallik, Kaalu Kirme, Tuui Koort, Ene Lamp, Rein Loodus, Mai Lumiste, Tiina Nurk, Evi Pihlak, Villem Raam, Jüri Selirand, Irina Solomõkova (kollektiivi juht), Karl Tihase, Vaike Tiik, Voldemar Vaga, Hannes Valter, Viivi Viilmann, Lehti Viiroja ja Helmi Üprus)
1998 – Eesti Kultuurkapitali arhitektuuri aastapreemia (monograafia "Karl Burman" ja panus eesti 20. sajandi arhitektuuri uurimisel)
1998 – Ervin Pütsepa preemia (monograafia "Karl Burman")
2001 – Valgetähe IV klassi teenetemärk

Isiklikku
Tema isa Julius Genss oli Eesti kunstiajaloolane, kunstikoguja, ekslibrist ja metseen, tema õde Inna Gens-Katanjan (1928–2014) oli orientalist ja filmiteadlane Venemaal.

Viited

Välislingid
Haud Tallinna uuel juudi kalmistul

Kategooria:Eesti kunstiteadlased
Kategooria:Eesti arhitektuuriajaloolased
Kategooria:Ilja Repini Peterburi Kunstiakadeemia vilistlased
Kategooria:Eesti Kunstiakadeemia professorid
Kategooria:Eesti NSV teenelised kunstitegelased
Kategooria:Valgetähe IV klassi teenetemärgi kavalerid
Kategooria:Eesti juudid
Kategooria:Tallinna uuele juudi kalmistule maetud
Kategooria:Sündinud 1922
Kategooria:Surnud 2001